Valtiokalenteri

Valtiokalenteri on useimmissa valtioissa julkaistava vuosittainen käsikirja. Siinä on kalenteriosa ja erilaisia hallinnon kannalta tärkeitä henkilöluetteloita ja luetteloita virastoista ja laitoksista.Otavan Iso tietosanakirja, osa 9, p. 905. Otava 1967.

Vanhin valtiokalenteri on Ranskassa vuodesta 1650 ilmestynyt État de la France. Sitä täydellisempi on vuodesta 1679 ilmestynyt Almanach Royal. 

Ruotsissa valtiokalenterin edeltäjä oli A. J. von Henelin yksityisesti julkaisema kalenteri Anno 1729 florerande Sverige, jonka hän julkaisi myös vuodelle 1735. Virallisen leiman saaneen valtiokalenterin on toimittanut alusta alkaen vuodesta 1738 Ruotsin tiedeakatemia, ja se on ilmestynyt eri nimillä, nykyisin Sveriges Statskalender. Tästä alkaa myös vuodesta 1811 julkaistun Suomen Valtiokalenterin historia. Julkaisuoikeus siirtyi Ruotsin tiedeakatemialta vuonna 1809 Turun akatemialle.Suomen Valtiokalenteri / Historia.

Lähteet

Luokka:Vuosikirjat
Luokka:Kalenterit
Luokka:Suomalaiset kirjasarjat